CELEX: 62016TN0746
Language: el
Date: 2016-10-28 00:00:00
Title: Υπόθεση T-746/16: Προσφυγή της 28ης Οκτωβρίου 2016 — Andreassons Åkeri κ.λπ. κατά Επιτροπής

6.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/34
            
         Προσφυγή της 28ης Οκτωβρίου 2016 — Andreassons Åkeri κ.λπ. κατά Επιτροπής
   (Υπόθεση T-746/16)
   (2017/C 038/47)
   Γλώσσα διαδικασίας: η σουηδική
   
      Διάδικοι
   
   
      Προσφεύγουσες: Andreassons Åkeri i Veddige AB (Veddige, Σουηδία), Luke Transport AB (Laholm, Σουηδία), Zimit Transportförmedling AB i konkurs (Veddige) (εκπρόσωποι: A. Broch και C.M. von Quitzow)
   
      Καθής: Ευρωπαϊκή Επιτροπή
   
      Αιτήματα
   
   Οι προσφεύγουσες ζητούν από το Γενικό Δικαστήριο:
   
               —
            
            
               Να ακυρώσει την απόφαση της Επιτροπής (Ares (2016) 4309876) της 10ης Αυγούστου 2016, να κλείσει την υπόθεση EU-Pilot 7504/15/EMPL
            
         
      Λόγοι και κύρια επιχειρήματα
   
   Προς στήριξη της προσφυγής οι προσφεύγουσες προβάλλουν τέσσερις λόγους ακυρώσεως.
   
               1.
            
            
               Πρώτος λόγος ακυρώσεως: Οι προσφεύγουσες προσέλαβαν με συμβάσεις ιδιωτικού δικαίου Πολωνούς αυτοαπασχολούμενους εργαζόμενους οι επιχειρήσεις των οποίων ήταν καταχωρισμένες στην Πολωνία και οι οποίοι παρέσχον υπηρεσίες στις προσφεύγουσες. Αφού ολοκληρώθηκε η παροχή των υπηρεσιών που είχαν συμφωνηθεί, οι εργαζόμενοι επέστρεψαν στην Πολωνία, όπου έχουν την κατοικία τους κατα το δίκαιο κοινωνικής ασφαλίσεως. Στη συνέχεια, κατόπιν ειδικού ελέγχου (φορολογικού ελέγχου) η σουηδική Skatteverket (φορολογική αρχή) ζήτησε από τις προσφεύγουσες να καταβάλουν για τους αυτοαπασχολούμενους Πολωνούς εργαζόμενους τις εργοδοτικές εισφορές κοινωνικής ασφάλισης που βαρύνουν τους Σουηδούς εργοδότες και τους επέβαλε ειδικές χρηματικές ποινές. Τούτο αντιβαίνει στον κανονισμό (ΕΟΚ) 574/72 του Συμβουλίου, ο οποίος έχει ήδη αντικατασταθεί από τον κανονισμό (ΕΚ) 987/2009 του Συμβουλίου.
            
         
               2.
            
            
               Δεύτερος λόγος ακυρώσεως: Βάσει του άρθρου 4 του κανονισμού 574/72, που είχε εφαρμογή κατά τον χρόνο της προσχωρήσεως της Σουηδίας στην ΕΕ, η Σουηδική Κυβέρνηση όρισε το Försäkringskassan (Ταμείο Κοινωνικής Ασφαλίσεως) ως την αρμόδια αρχή για τη Σουηδία επί ζητημάτων δικαίου κοινωνικής ασφαλίσεως αφορώντα την εφαρμογή των κρίσιμων εν προκειμένω κανόνων του δικαίου της ΕΕ. Σύμφωνα, όμως, με το σουηδικό δίκαιο, αρμόδια αρχή για την είσπραξη των εργοδοτικών εισφορών κοινωνικής ασφαλίσεως είναι η Skatteverket.
            
         
               3.
            
            
               Τρίτος λόγος ακυρώσεως: Έγινε διπλή παρακράτηση των εισφορών κοινωνικής ασφαλίσεως, συνέβη δηλαδή ακριβώς αυτό που σκοπούν να αποτρέψουν οι επίμαχοι κανονισμοί.
            
         
               4.
            
            
               Τέταρτος λόγος ακυρώσεως: Ο εργαζόμενος πρέπει να είναι εγγεγραμμένος στο σουηδικό Försäkringskassan, προκειμένου να μπορούν να επιβληθούν ασφαλιστικές εισφορές στον σουηδό εργοδότη για τους Πολωνούς αυτοαπασχολούμενους εργαζομένους. Δεν εξετάσθηκε εν προκειμένω από τη Skatteverket αν πράγματι συνέβαινε κάτι τέτοιο. Το ότι, σύμφωνα με τα ανωτέρω, εισπράττονται εισφορές κοινωνικής ασφαλίσεως χωρίς να κατατίθενται υπέρ συγκεκριμένου προσώπου, όπως ισχύει σε διάφορα κράτη μέλη, πρέπει να θεωρηθεί αντίθετο προς το δίκαιο της ΕΕ.